钦定古今图书集成/历象汇编/乾象典/第081卷 > 《喜霁赋》晋·傅元
## 钦定古今图书集成/历象汇编/乾象典/第081卷 > 《喜霁赋》晋·傅元

喜阴霖之既霁，嘉良辰之肇晴。悦氛电之潜匿兮，乐
天鉴之孔明。行潦归于百川兮，七气彻于云庭。东风
穆而扇路，重阳昇其舒灵。去湮没之忧患，即通涂之
敞平。释昏垫之蒙昧，睹日月之光荣。若幽龙之出泉
兮，超飞跃乎太清。“昔唐帝之钦明兮，遘洪水之巨害在殷汤之盛时兮，亢炎旱以历岁。伊我后之神圣兮”，
敷皇道以居帝。虽风雨之失度兮，且嘉谷之无败。咸
调畅以兹茂兮，天人穆其交泰。命《怡乐》之《吐和》兮，播
《仁风》于无外。